Z A P I S N I K

**14.** sjednice Školskog odbora Gimnazije „Matija Mesić“ održane **26. studenog 2018.** godines početkom u **9,00**  sati u zgradi Gimnazije.

Prisutni: Jasna Bošković, Anita Holub, Sunčica Lovrić Mihić , Ines Martinović, Jasmina Beljan

Odsutni: Anita Štivić, Danijela Zekušić

Sjednici prisustvuju: Zlatko Markovinović, ravnatelj i Gorana Lavrenčić, tajnica

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 13. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3. Davanje prethodne suglasnosti na prijedlog ravnatelja o nadopuni norme nastavnicima

koji u školi rade na neodređeno vrijeme s nepunim radnim vremenom

4. Razno

Predloženi dnevni red jednoglasno je prihvaćen.

**Ad 1.**

Na zapisnik 13. sjednice Školskog odbora nije bilo primjedbi i jednoglasno je prihvaćen.

**Ad 2.**

Nakon dobivene suglasnosti Ministarstva znanosti i obrazovanja, Škola je 6. 11. 2018. godine raspisala natječaj za:

**- jednog nastavnika engleskog jezika** na određeno vrijeme do 31.8.2019. godine s nepunim

radnim vremenom **6 sati** nastave tjedno

**- jednog nastavnika filozofije** na određeno vrijeme do 31.8.2019. godine s nepunim radnim

vremenom **4 sata** nastave tjedno

**- jednog nastavnika logike** na određeno vrijeme do 31.8.2019. godine s nepunim radnim

vremenom **1 sat** nastave tjedno

**- jednog nastavnika matematike** na određeno vrijeme do 31.8.2019. godine s nepunim radnim

vremenom **3 sata** nastave tjedno

**- jednog nastavnika matematike** na određeno vrijeme do 31.8.2019. godine s nepunim radnim

vremenom **10 sati** nastave tjedno (zamjena za ispitnog koordinatora)

- **jednog nastavnika informatike** na neodređeno vrijeme s nepunim radnim vremenom

**15** sati nastave tjedno

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 14. studenog 2018. godine. Temeljem uvida u natječajnu dokumentaciju i prijedloga ravnatelja članovi Školskog odbora nisu imali primjedbi na ravnateljevo obrazloženje i prijedlog te je jednoglasno donesena sljedeća

ODLUKA

Daje se suglasnost na ravnateljevu odluku o zasnivanju radnog odnosa s izabranim kandidatima:

Mia Stajić (6 sati - engleski jezik)

Stjepana Markić (4 sata - filozofija i 1 sat - logika)

Ivona Ćosić (13 sati - matematika)HHhh

Blaženka Morvaj (15 sati - informatika).

**Ad 3.**

Za 4 sata nastave hrvatskog jezika, koja su iskazana kao višak sati u aktivu zbog umanjenja norme nastavnicima s 30 i više godina rada prema Kolektivnom ugovoru za zaposlenike u srednjoškolskim ustanovama, škola je dobila suglasnost ministarstva, ali nije raspisivala natječaj jer je Ured državne uprave uputio Ivanu Buconjić, prof. koja u drugoj školi radi na neodređeno nepuno radno vrijeme. Imenovana radi u školi od početka školske godine po ugovoru do 60 dana te ravnatelj predlaže nadopunu norme do punog radnog vremena za Ivanu Buconjić, prof. hrvatskog jezika.

Na ravnateljev prijedlog nije bilo primjedbi i jednoglasno je donesena sljedeća

ODLUKA

Daje se suglasnost na ravnateljevu odluku o nadopuni norme do punog radnog vremena za Ivanu Buconjić, prof.

Početak rada za kandidate je 27. studeni 2018. godine.

**Ad 4.**

Nije bilo upita.

Sjednica završena u 9,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.